ПЛАН И ПРОГРАМ ТИМА ЗА ЗАШТИТУ ОД ДИСКРИМИНАЦИЈЕ, НАСИЉА, ЗЛОСТАВЉАЊА И ЗАНЕМАРИВАЊА

*Чланови Тима: Наташа Гроздић, Оливера Илић, Тамара Павловић, Невена Трбојевић, Николић Драган, Весна Стошић (представник Савета родитеља), Зорана Богосављевић (представник Ученичког парламента), Живка Росић (представник техничког особља)*

Доношењем Закона о ратификацији Конвенције Уједињених нација о правима детета, Законом о основама система образовања и васпитања, Националним планом акције за децу наша земља се обавезала да предузме мере за спречавање насиља у породици, институцијама и широј друштвеној средини и обезбеди заштиту детета. Ради реализације овог циља израђен је **Посебни протокол за заштиту деце од насиља, злостављања и занемаривања у образовно-васпитним установама и Правилник о поступању установе у случају сумње дискриминаторног понашања и вређања угледа, части или достјанства личности (Службени гласник РС, бр.65/2018.)**

Основни принципи на којима је заснован Посебни протокол и Правилник, који уједно представља и оквир за деловање, јесу:

* право на живот, опстанак и развој,
* најбољи интерес детета/ученика,
* недискриминација,
* учешће ученика/деце.

Општи циљ Посебног протокола и Протокола је унапређивање квалитета живота деце/ученика применом:

-Мере превенције за стварање безбедне средине за живот и рад деце/ученика.

- Мере интервенције у ситуацијама када се јавља насиље, злостављање и занемаривање у установама.

Задаци ***Тима за заштиту*** су да:

-анализира стање у остваривању равноправности и једнаких могућности;

-припрема програм превенције и заштите;

-информишу ученике, запослене и родитеље о планираним активностима и могућностима тражења подршке и помоћи;

-учествују у обукама и пројектима за развијање компетенција потребних за превенцију и пост;пање у случајевијма дискриминаторног понашања;

-предлаже мере за унапређивање превенције и заштите од дискриминације, организује консултације и учествује у процени ризика и доношењу одлука о поступцима у случајевима сумње на дискриминаторно понашање;

-укључује родитеље у планирању мера и активности за спречавање и сузбијање дискриминаторног понашања;

-прати и процењује ефекте предузетих мера и активности за спречавање и сузбијање дискриминаторног понашања и даје одговарајуће предлоге директору;

-сарађује са школском управом Министарства и другим надлежним органима, организацијама и службама, ради спречавања и заштите од дискриминације;

-води и чува посебну документацију о случајевима и појавним облицима дискриминације, броју пријава и притужби, броју спроведених неформални и формалних поступака, њиховом исходу .

Програм заштите за школску 2018/2019. годину полази од досадашњег рада целог колектива на сузбијању дискриминације и насиља и подразумева упознатост свих запослених са појмовима који су обухваћени Правилником. У нашој школи постоји свест свих запослених да Тим не може сам да реализује договорене мере и активности, тако да су сви запослени у оквиру свог делокруга рада ангажовани у стварању ненасилног и подстицајног окружења за боравак и учење деце.

Превенција дискриминаторног понашања у образовно-васпитним установама има троструки циљ:

1. Унапређивање безбедности ученика
2. Повећање квалитета рада у установи
3. Дугорочно, стицање вештинанеопходних за конструктиван и ненасилчан начин решавања будућих животних проблема.

Кроз предложене активности обезбеђујемо стварање атмосфере поверења и сигурносати и поштовања дечјих права кроз јединствено деловање свих актера.

Образовно –васпитна установа одговорна је за:

* Успостављање превентивног рада на заштити деце од насиља као редовне праксе у образовно-васпитном процесу;
* Непосредну укљученост вршњачких тимова и ученичког парламента у пружању подршке вршњацима при заштити од насиља и успешну реинтеграцију починилаца насиља у вршњачку заједницу;
* Увођење правила понашања као превентивних мера и вредности у живот зајенице, изградњу позитивне климе и конструктивне комуникације;
* Укључивање у програме за превенцију дискриминаторног понашања, осмишљавање програма за разне узрасте;
* Примену Правилника о поступању установе у случају сумње или утврђеног дискриминаторног понашања и вређања угледа, части или достојанства личности и других законских и подзаконских аката који прописују поступање установе у случајевима повреде Законом прописаних забрана и тежих повреда обавеза ученика и одралих;
* Развијање подстицајне средине и укупно повећање атрактивности школе;
* Систематско праћење и унапређивање нивоа безбедности, заштите и подршке ученицима.

Како школа није у могућности да независно од локалне заједнице реализује свој програм, трудићемо се да редовно предочавамо представницима локалне заједнице да је у њиховој надлежности преузимање одговорности за:

* Планирање мера за стварање безбедне средине за децу;
* Успостављање механизма сарадње недлежних система у локалној заједници (образовно-васпитне установе, полиција, социјална заштита, здравство, локална самоуправа):
* Изградњу и примену ефикасних механизама за препознавање, пријављивање и откривање потенцијалних опасности и инцидената у локалној средини;
* Осмишљавање поступака и успостављање процедура и механизама сардање са породицом на превенцији и заштити деце од дискриминаторног понашања, на изградњи безбедног окружења и на ресоцијализацији деце починилаца насиља у заједници;
* Спровођење процедура и поступака предвиђених Правилником и Општим и посебним протоколима о заштити деце од насиља;
* Успостављање сарадње са локалним медијима и стварање могућности за већу укљученост родитеља у активности локалних медија.

Анализом мера које се у школи предузимају у превенцији од дискриминаторног понашања и положајем школе у окружењу, планиране су следеће активности:

**ПРЕВЕНТИВНЕ МЕРЕ**

* Стварање и неговање климе прихватања, толеранције и уважавања;
* Подизање нивиоа свести и повећање осетљивости свих укључених у живот и рад школе за препознавање дискриминаторног понашања;
* Информисање свих укључених у живот школе о процедурама и поступцима за заштитуод дискриминаторног понашања и реаговање у тим ситуацијама.

**ИНТЕРВЕНТНЕ МЕРЕ**

Интервентне мере јесу поступци којима се служимо у ситуацијама сумње или стварног дискриминаторног понашања над децом било од стране одрасле особе запослене у инститиуцуји, било од стране одрасле особе која није запослена у институцији или у ситуацијама када се дискриминација дешава међу децом. Кораци су обавезујући и у потпуности предвиђени Правилником о поступању установе у случају сумње или утврђеног дискриминаторног понашања, вређања угледа, части и достојанства личности и другим подзаконским актима. У установи се интервенише у случају сумње и када је утврђено дискриминаторно понашање и то, када се оно припрема, дешава или се догодило између:

\*учесника у образовању (дете-дете, ученик-ученик, одрасли-одрасли);

\*учесник у образовању-запослени;

\*учесник у образовању-родитељ;

\*учесник у образовању-треће лице у установи,

\*запосленог;

\*родитеља.

Ради предузимања одговарајућих мера и благовременог реаговања на ризике од дискриминаторног понашања сачињава се матрица за процену нивоа дискриминације. На тај начин се уочено дискриминаторно понашање сврстава у један од три нивоа дискриминаторног понашања у зависности од:

* узраста учесника у образовању;
* интезитета, трајања и учесталости дискриминаторног понашања;
* облика и начина дискриминаторног понашања-узнемиравање и понижавајуће поступање;
* последица дискриминаторног понашања.

Процену тежине облика дискриминације обавља тим за заштиту.

***Нивои дискриминаторног понашања у зависности од узраста учесника у образовању***

**\*ПРВИ НИВО-** када је понашање учесника у образовању истог или приближног узраста (дете-дете; ученик-ученик; одрасли-одрасли);

Активности преузима одељењски старешина, наставник, у сарадњи са родитељима, у смислу појачаног васпитног рада са одељењском заједницом, групом ученика или индивидуално.

\***ДРУГИ НИВО-**када се узрасно старији учесник у образовању понаша дискриминаторно према млађем лицу;

Активности предузима одељењски старешина у сарадњи са педагогом, психологом, тимом за заштиту и директором, уз обавезно учешће родитеља, у смислу појачаног васпитног рада. Уколико појачани васпитни рад није делотворан, директор покреће васпитно-дисциплински поступак и изриче мере, у складу са Законом.

\***ТРЕЋИ НИВО**- када се група учесника у образовању дискриминаторно понаша према лицу или другој групи.

Активности предузима директор са тимом за заштиту, уз обавезно ангажовање родитеља и надлежних органа (Центар за социјални рад,полиција,...). Увек када је запослени починилац дискриминаторног понашања према ученику у установи, директор предузима мере према запосленом, у складу са Законом, а према ученику мере за заштиту и подршку.

***Поступање установе у случају дискриминаторног понашања учесника у образовању***

**Редослед поступања у и нтервенцији**

**1.** проверавање добијене информације,

2. заустављање дискриминаторног понашања и смиривање учесника,

3. обавештавање и позивање родитеља,

4. прикупљање релевантних информација и консултације,

5.предузимање мера и активности,

6. праћење ефеката предузетих мера и активности.

У спровођењу превентивних и интервентних мера и активности установа:

- прати остваривање програма заштите установе,

-евидентира све случајеве дискриминације у установи,

-прати остваривање конкретних планова заштите,

-анализира стање и извештава.

ПРЕВЕНТИВНЕ АКТИВНОСТИ

|  |  |  |  |  |
| --- | --- | --- | --- | --- |
| Активности  | Очекивани резултати | Време реализације | Носиоци активности | Извори, докази |
| Формирање Тима за заштиту, избор координатора и договор о раду у школској 2018/2019.години | Формиран Тим, изабран координатор, подела задужења | септембар,2018. | Чланови Тима | Записник са састанка |
| Доношење плана активности за школску 2018/19. | Израђен план активности | септембар,2018. | Чланови Тима | Годишњи план рада школе и план рада Тима |
| Информисање родитеља на Савету родитеља и родитељским састанцима о стању безбедности ушколи, мерама за побољшање и превентивним активностима | Информисани родитељи и ученици | Прва половина септембра 2018. | Чланови Тима, одељењске старешине | Записник са састанка Савета родитеља, увид у Дневнике образовно-васпитног рада |
| Упознавње свих актера образовно-васпитног рада са Правилима понашања у школи | Утврђена и истакнута правила понашања у школи | септембар 2018. | Чланови Тима, одељењске старешине | Увид у Дневник образовно-васпитног рада, посматрање |
| Упознавање чланова Ученичког парламента са Правилником и планом рада Тима | Чланови УП упознати са Правилником и планом рада Тима | октобар, 2018. | Чланови Тима, Невена Трбојевић, наставник ментор | Записник са састанка УП, разговор са члановима УП |
| Упознавање осталих тимова у школи са планом рада | Чланови осталих тимова у школи упознати су са планом рада Тима за заштиту | Током школске године | Чланови Тима | Евиденција и разговор са члановима тимова |
| Активности током Дечје недеље | Реализоване активности током Дечје недеље | октобар ,2018. | Чланови Тима, чланови УП | Евиденција, фотографије |
| Формирање унутрашње заштитне мреже (вршњачких тимова за безбедност) | Формирана је унутрашња заштитна мрежа | новембар 2018. | Чланови Тима | Увид у евиденцију |
| Обележавање Међународног дана толеранције | Обележен Међународни дан толеранције | новембар, 2018. | Чланови УП, наставник ментор | Увид у евиденцију, фотографије |
| Јавни час о холокаусту | Одржан час о холокаусту | новембар, 2018. | наставник историје | Фотографије, материјал са часа |
| Изложба дечјих радова на тему пријатељства | Изложени су дечји радови у холу школе и учионицама | новембар 2018. | Учитељи, наствник ликовне културе | Радови ученика |
| Недеља школског спорта | Организовање недеље школског спорта | децембар, 2018.мај,2019. | наставници физичког васпитања, учитељи | Фотографије  |
| Израда едукативних паноа, презентација за ученике, родитеље и запослене у школи у вези поступака и процедуре реаговања у случају сумље или утврђеног дискриминаторног понашања | Израђени панои и презентације | Током школске године | Чланови Тима, чланови УП | Израђени панои и презентације |
| Едукативна предавања за ученике и родитеље | Одржана предавања за ученике и родитеље | Током школксе године | Невена Трбојевић, Оливера Илић | Фотографије, материјал за рад, презентације |
| Предавања у оквиру програма ,,Основе безбедности деце'' на часовима одељењског старешине за ученике 4. и 6. разреда | Одржана предавања | Током школске године (осам предавања) | Представници МУП-а, директор, одељењске старешине | Фотографије, материјал за рад |

ИНТЕРВЕНТНЕ АКТИВНОСТИ

|  |  |  |  |  |
| --- | --- | --- | --- | --- |
| Активности  | Начин остваривања | Време реализације | Носиоци активности | Место  |
| Сазнање о дискриминаторном понашању- проверавање добијене информације | Сазнање од детета/ученика или посредно од вршњака, родитеља, наставника,... | Током школске године | Одељењске старешине, Тим за заштиту | Матична школа и подручна одељења |
| Прекидање, заустављање дискриминаторног понашања и смиривање ситуације | Реаговање на новонасталу ситуацију Обезбеђивање сигурности за дете/ученика, разговор са актерима,... | Увек када се дискриминаторно понашање дешава | Тим за заштиту и свака одрасла особа која је присутна за време дешавања овог вида понашања | Просторије школе, двориште,... |
| Обавештавање и позивање родитеља | Установа (школа) обавештава и позива родитеља на пријављени број контакт телефона\*уколико се родитељ не одазове или није доступан, установа обавештава Центар за социјални рад | Увек када се дискриминаторно понашање деси | Тим за заштиту | просторије школе |
| Прикупљање релевантних информација и консултације  | Разјашњавање околности и анализирање чињеница, процена нивоа ризика, предузимање одговарајућих мера и активцности, спречавање некоординисане акције које могу водити поновном проживљавању искуства жртве | Непосредно по појави сумње или по стицању информасија о дискриминаторном понашању | Тим за заштиту и по потреби надлежне службе изван школе (Центар за социјални рад, службе локалне здравствене заштите, МУП,..) | У оквиру установе, школе |
| Предузимање мера и активности | Израда плана заштите за конкретну ситуацију сваког од нивоа и за све учеснике | Након уочавања дискриминаторног понашања | Тима за заштиту заједно са одељењским старешином, стручним сарадником, директором и родитељем, а по потреби и са другим надлежним организацијама и службама | Просторије школе |
| Праћење ефеката предузетих мера и активности | Кроз одабране активности обезбедити реинтеграцију у заједницу установе и даљи живот и радПлан реинтеграције зависиће од фактора као што су: врста и тежина дискриминатор-ног понашања, број учесника, последице,... | Након предузетих мера | Тим за заштиту, одељењски старешина, наставник, , по потреби надлежне службе изван школе | У оквиру установе, школе, по потреби укључивање надлежних служби |
| Информисање Шклксе управе о трећем нивоу дискриминаторног понашања | Слањем мејла, упућивањем телефонског позива | У року од 24 сата након дешавања дискриминаторног понашања | Директор или координатор Тима за заштиту | Школа  |

***Документације, анализа и извештавање***

У спровођењу превентивних и интервентних мера и активности установа:

1) прати остваривање програма заштите установе;

2) евидентира све случајеве дискриминације у установи;

3) прати остваривање конкретних планова заштите;

4) анализира стање и извештава.

***Примери појединих типичних ситуација дискриминаторног понашања учесника у образовању, су:***

- излагање подсмеху учесника у образовању по основу његове националности;

- омаловажавање учесника у образовању или групе по основу њиховог личног својства;

- имитирање хода, говора, изгледа или било какво друго излагање подсмеху учесника у

образовању са сметњама у развоју или инвалидитетом;

- ословљавање погрдним називима учесника у образовању или групе, запосленог или родитеља, припадника одређене групе;

- изражавање стереотипа и предрасуда о припадницима одређене групе;

- причање увредљивих и понижавајућих шала и вицева о припадницима одређене групе;

- промовисање родних стереотипа у вези са очекивањима, успесима и достигнућима девојчица и дечака;

- певање увредљивих и понижавајућих песама о припадницима одређене групе;

- слање увредљивих и понижавајућих порука одређеном лицу или групи лица путем СМС-а, ММС-а или друштвених мрежа;

- вербално привилеговање припадника већинске групе лица неоправданим и прекомерним похвалама;

- неоправдано вербално умањивање или снижавање доприноса и успеха припадника мањинске групе;

- игнорисање и избегавање контаката са учесником образовања због његовог личног својства;

- одбијање да седи у клупи са другим учесником образовања због његовог личног својства;

- омаловажавање родитеља ученика по основу личног својства.

***Дискриминаторно понашање када је извршилац дискриминације запослени или треће лице у установи***

***Примери појединих типичних ситуација стављања у неповољнији положај учесника у***

***образовању су:***

- одбијање уписа учесника у образовању због његовог личног својства;

- фактичко скраћивање или сужавање плана и програма наставе и учења намењено учеснику у образовању из осетљиве друштвене групе;

- необезбеђивање додатне образовне подршке, односно индивидуализованог рада детету и

ученику коме је таква помоћ потребна;

- неоправдана примена нижих критеријума за оцењивање ученика и одраслих ромске

националности;

- необезбеђивање наставног материјала прилагођеног учесницима образовања са

инвалидитетом и сметњама у развоју;

- необезбеђивање исхране детету и ученику прилагођене његовим потребама;

- неукључивање ученика из осетљивих друштвених група у ученичке парламенте и слично;

- изостанак прописаног поступања у случају непохађања припремног предшколског

програма, односно непохађања наставе од стране деце из осетљивих друштвених група и

ученика са инвалидитетом и сметњама у развоју;

- изостављање учесника у образовању из појединих активности у току наставе због његових личних својстава;

- давање неоправданих погодности учеснику у образовању због личних својстава или

социјалног статуса његових родитеља;

- необавештавање родитеља детета и ученика из осетљиве друштвене групе о родитељском

састанку;

- пропуштање запосленог да реагује у случају сумње на занемаривање учесника у

образовању из осетљиве друштвене групе;

- искључивање деце и ученика из осетљивих група из вршњачких активности у оквиру слободног времена у установи.

***Поједини примери тешких облика дискриминације су:***

- неоправдано формирање посебних одељења за учеснике у образовању по основу њиховог

личног својства, на пример посебна одељења учесника у образовању ромске националности (сегрегација);

- излагање руглу ученика који је тражио заштиту од дискриминације (виктимизација);

- неоправдано смањивање оцене ученику чији је родитељ пријавио дискриминацију над дететом (виктимизација);

- исписивање расистичких, ксенофобичних, антисемитских, антиисламских, хомофобичних, секстистичких порука или симбола на објектима установе или у њеном непосредном окружењу (говор мржње);

- излагање руглу и подсмеху учесника у образовању из осетљивих друштвених група, нпр.

ромске девојчице (вишеструка или укрштена дискриминација), са сметњама у развоју и

инвалидитетом (аблеизам);

- континуирано омаловажавање истог учесника у образовању по основу његовог личног

својства које дуже траје (продужена дискриминација);

- физички напад на учесника у образовању, родитеља или запосленог мотивисан мржњом због њихове националне припадности, вере, социјалног статуса или другог личног својства.